proxectonos/corpus_dominio_legal_administrativo_tmp huggingface dataset:
DECRETO 160/2008, do 24 de xullo, polo que se dispón o cesamento de Felipa Jove Santos como presidenta do Consello Social da Universidade da Coruña.
CONSELLERÍA DE EDUCACIÓN E ORDENACIÓN UNIVERSITARIA — II. AUTORIDADES E PERSOAL — 04/08/2008

En virtude do establecido nos artigos 17.2º e 10.1º da Lei 1/2003, do 9 de maio, dos consellos sociais do Sistema Universitario de Galicia, por proposta da conselleira de Educación e Ordenación Universitaria, e no uso das atribucións conferidas pola Lei 1/1983, do 22 de febreiro, de normas reguladoras da Xunta e da súa Presidencia, logo da deliberación do Consello da Xunta de Galicia na súa reunión do vinte e catro de xullo de dous mil oito
Dispoño:
Artigo único.-Que cese Felipa Jove Santos como presidenta do Consello Social da Universidade da Coruña, agradecéndolle os servizos prestados.
Disposición derradeira
Este decreto entrará en vigor o día seguinte ao da súa publicación no Diario Oficial de Galicia.
Santiago de Compostela, vinte e catro de xullo de dous mil oito.
Emilio Pérez Touriño
Presidente
Laura Sánchez Piñón
Conselleira de Educación e Ordenación
Universitaria
b) NOMEAMENTOS CONSELLERÍA DE EDUCACIÓN
E ORDENACIÓN UNIVERSITARIA
RESOLUCIÓN do 12 de agosto de 2008, da Secretaría Xeral de Emigración, pola que se modifica a do 13 de maio, pola que se establece unha convocatoria de listas de formadores colaboradores para impartir seminarios fóra de Galicia, promovidas por esta secretaría xeral.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 20/08/2008

Mediante Resolución do 13 de maio de 2008, da Secretaría Xeral de Emigración (DOG nº 96, do 20 de maio), esta secretaría xeral convocou unha lista de formadores colaboradores para impartir seminarios fóra de Galicia.
Realizada a baremación provisional de acordo co establecido no artigo 5.3º do anexo I e analizadas as reclamacións presentadas á publicación das listas provisionais, constátase que os criterios de desempate establecidos no artigo 7º do mesmo anexo son insuficientes para desfacer os empates producidos.
De acordo co anterior, e en virtude das atribucións legalmente conferidas, a Secretaría Xeral de Emigración resolve:
Modificar o parágrafo segundo do artigo 7.3º, que queda redactado como segue:
No caso de empate entre dous ou máis candidatos, daráselle prioridade a quen obteña unha maior puntuación segundo a orde establecida de baremación nesta resolución.
No caso de que o empate persista, desfarase pola orde alfabética dos apelidos dos solicitantes, empezando por aqueles cuxo primeiro apelido empece pola letra V, segundo o sorteo que tivo lugar en cumprimento do disposto no Regulamento de selección de persoal da Administración da Comunidade Autónoma de Galicia, cuxo resultado foi feito público por Resolución do 29 de xaneiro de 2008 ( DOG nº 25, do 5 de febreiro)
Contra esta resolución cabe interpoñer potestativamente recurso de reposición ante o mesmo órgano que a ditou no prazo dun mes contado a partir do día seguinte ao da súa publicación no Diario Oficial de Galicia.
Así mesmo, poderá interpoñerse recurso contencioso-administrativo ante o Tribunal Superior de Xustiza de Galicia no prazo de dous meses contados a partir do día seguinte ao da publicación, de acordo co establecido na Lei 29/1998, do 13 de xullo, da xurisdición contensioso-administrativa.
Santiago de Compostela, 12 de agosto de 2008.
Manuel Luis Rodríguez González
Secretario xeral de Emigración
DECRETO 178/2008, do 17 de xullo, polo que se aproba a bandeira do  Concello de Foz (Lugo).
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 20/08/2008

O Concello de Foz considerou conveniente organizar correctamente a súa bandeira municipal para perpetuala con simboloxía adecuada e conforme as normas de heráldica. Para iso, e de acordo coas facultades que lle confiren as disposicións legais vixentes, elevou o informe histórico-heráldico, coa correspondente proposta de representación gráfica do emblema, para a súa aprobación definitiva.
A competencia exclusiva en materia de adopción, modificación ou rehabilitación dos emblemas heráldicos e bandeiras dos concellos e doutras entidades locais, correspóndelle á Comunidade Autónoma galega, segundo o disposto polo artigo 27.2º do Estatuto de autonomía de Galicia.
O expediente tramitouse conforme as normas de procedemento establecidas na Lei 7/1985, do 2 de abril, reguladora das bases de réxime local; Lei 5/1997, do 22 de xullo, de Administración local de Galicia; no Regulamento de organización, funcionamento e réxime xurídico das corporacións locais, aprobado polo Real decreto 2568/1986, do 28 de novembro; e mais no Decreto 369/1998, do 10 de decembro, polo que se regula a composición e funcións da Comisión de Heráldica da Xunta de Galicia, modificado polo Decreto 73/2006, do 20 de abril.
Na súa virtude, visto o informe emitido pola Comisión de Heráldica da Xunta de Galicia e por proposta do conselleiro de Presidencia, Administracións Publicas e Xustiza, e logo de deliberación do Consello da Xunta de Galicia na súa reunión do día dezasete de xullo de dous mil oito,
DISPOÑO:
Artigo único.
Aprobar a bandeira do Concello de Foz, que figura como anexo, organizada do seguinte xeito:
Tres franxas horizontais de azul, branco e de verde; a de branco do dobre tamaño que as outras dúas, cunha fragata de azul coas velas despregadas.
Santiago de Compostela, dezasete de xullo de dous mil oito.
Emilio Pérez Touriño
Presidente
José Luis Méndez Romeu
Conselleiro de Presidencia, Administracións Públicas e Xustiza
ANEXO
Foz-Bandeira
Ver referencia pdf "16000D009P018.PDF"
DECRETO 174/2008, do 17 de xullo,  polo que se aproba o escudo do  Concello da Illa de Arousa (Pontevedra).
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 20/08/2008

O Concello da Illa de Arousa (Pontevedra) considerou conveniente organizar correctamente o seu escudo municipal para perpetualo con simboloxía adecuada e conforme as normas de heráldica. Para iso, e de acordo coas facultades que lle confiren as disposicións legais vixentes, elevou o informe histórico-heráldico, coa correspondente proposta de representación gráfica do seu escudo, para a aprobación definitiva deste.
A competencia exclusiva en materia de adopción, modificación ou rehabilitación dos emblemas heráldicos e bandeiras dos concellos e doutras entidades locais, correspóndelle á Comunidade Autónoma galega, segundo o disposto polo artigo 27.2º do Estatuto de autonomía de Galicia.
O expediente tramitouse conforme as normas de procedemento establecidas na Lei 7/1985, do 2 de abril, reguladora das bases de réxime local; Lei 5/1997, do 22 de xullo, de Administración local de Galicia; no Regulamento de organización, funcionamento e réxime xurídico das corporacións locais, aprobado polo Real decreto 2568/1986, do 28 de novembro; e mais no Decreto 369/1998, do 10 de decembro, polo que se regula a composición e funcións da Comisión de Heráldica da Xunta de Galicia, modificado polo Decreto 73/2006, do 20 de abril.
Na súa virtude, visto o informe emitido pola Comisión de Heráldica da Xunta de Galicia e por proposta do conselleiro de Presidencia, Administracións Publicas e Xustiza, e logo da deliberación do Consello da Xunta de Galicia na súa reunión do día dezasete de xullo de dous mil oito,
DISPOÑO:
Artigo único.
Aprobar o escudo do Concello da Illa de Arousa, que figura como anexo, organizado do seguinte xeito:
En campo de sinople fileteado de prata, unha ponte moderna de ouro sobre ondas de azur e prata, sumada dun faro de ouro con catro faces de luz saíntes da lanterna, dous en cada lado; bordura de azur cargado de trece vieiras de prata. Ao timbre, a coroa real pechada.
Santiago de Compostela, dezasete de xullo de dous mil oito.
Emilio Pérez Touriño
Presidente
José Luis Méndez Romeu
Conselleiro de Presidencia, Administracións Públicas e Xustiza
ANEXO
A Illa de Arousa-Escudo
Ver referencia pdf "16000D006P016.PDF"
DECRETO 175/2008, do 17 de xullo, polo que se aproba a bandeira do Concello da Illa de Arousa (Pontevedra).
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 20/08/2008

O Concello da Illa de Arousa considerou conveniente organizar correctamente a súa bandeira municipal para perpetuala con simboloxía adecuada e conforme as normas de heráldica. Para iso, e de acordo coas facultades que lle confiren as disposicións legais vixentes, elevou o informe histórico-heráldico, coa correspondente proposta de representación gráfica do emblema, para a súa aprobación definitiva.
A competencia exclusiva en materia de adopción, modificación ou rehabilitación dos emblemas heráldicos e bandeiras dos concellos e doutras entidades locais, correspóndelle á Comunidade Autónoma galega, segundo o disposto polo artigo 27.2º do Estatuto de autonomía de Galicia.
O expediente tramitouse conforme as normas de procedemento establecidas na Lei 7/1985, do 2 de abril, reguladora das bases de réxime local; Lei 5/1997, do 22 de xullo, de Administración local de Galicia; no Regulamento de organización, funcionamento e réxime xurídico das corporacións locais, aprobado polo Real decreto 2568/1986, do 28 de novembro; e mais no Decreto 369/1998, do 10 de decembro, polo que se regula a composición e funcións da Comisión de Heráldica da Xunta de Galicia, modificado polo Decreto 73/2006, do 20 de abril.
Na súa virtude, visto o informe emitido pola Comisión de Heráldica da Xunta de Galicia e por proposta do conselleiro de Presidencia, Administracións Publicas e Xustiza, e logo de deliberación do Consello da Xunta de Galicia na súa reunión do día dezasete de xullo de dous mil oito,
DISPOÑO:
Artigo único.
Aprobar a bandeira do Concello da Illa de Arousa, que figura como anexo, organizada do seguinte xeito:
En pano de azul trece vieiras de branco colocadas horizontalmente catro, cinco e catro.
Santiago de Compostela, dezasete de xullo de dous mil oito.
Emilio Pérez Touriño
Presidente
José Luis Méndez Romeu
Conselleiro de Presidencia, Administracións Públicas e Xustiza
ANEXO
A Illa de Arousa-Bandeira
Ver referencia pdf "16000D006P016.PDF"
DECRETO 169/2008, do 17 de xullo, polo que se aproba a bandeira do  Concello de Forcarei (Pontevedra).
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 19/08/2008

O Concello de Forcarei considerou conveniente organizar correctamente a súa bandeira municipal para perpetuala con simboloxía adecuada e conforme as normas de heráldica. Para iso, e de acordo coas facultades que lle confiren as disposicións legais vixentes, elevou o informe histórico-heráldico, coa correspondente proposta de representación gráfica da súa insignia, para a aprobación definitiva desta.
A competencia exclusiva en materia de adopción, modificación ou rehabilitación dos emblemas heráldicos e bandeiras dos concellos e doutras entidades locais, correspóndelle á Comunidade Autónoma galega, segundo o disposto polo artigo 27.2º do Estatuto de autonomía de Galicia.
O expediente tramitouse conforme as normas de procedemento establecidas na Lei 7/1985, do 2 de abril, reguladora das bases de réxime local; Lei 5/1997, do 22 de xullo, de Administración local de Galicia; no Regulamento de organización, funcionamento e réxime xurídico das corporacións locais, aprobado polo Real decreto 2568/1986, do 28 de novembro; e máis no Decreto 369/1998, do 10 de decembro, polo que se regula a composición e funcións da Comisión de Heráldica da Xunta de Galicia, modificado polo Decreto 73/2006, do 20 de abril.
Na súa virtude, visto o informe emitido pola Comisión de Heráldica da Xunta de Galicia e por proposta do conselleiro de Presidencia, Administracións Publicas e Xustiza, e logo de deliberación do Consello da Xunta de Galicia, na súa reunión do día dezasete de xullo de dous mil oito,
DISPOÑO:
Artigo único.-Aprobar a bandeira do Concello de Forcarei, que figura como anexo, organizada do seguinte xeito:
Pano con tres franxas horizontais de branco, verde e branco, sendo a verde do dobre de tamaño con trece círculos de amarelo postos, un no centro e doce nos vértices de dous imaxinarios hexágonos concéntricos. As franxas brancas, pola súa vez, con sendas franxas horizontais de azul.
Santiago de Compostela, dezasete de xullo de dous mil oito.
Emilio Pérez Touriño
Presidente
José Luis Méndez Romeu
Conselleiro de Presidencia, Administracións Públicas e Xustiza
ANEXO
Forcarei-Bandeira
Ver referencia pdf "15900D002P016.PDF"
CORRECCIÓN de erros.-Orde do 18 de xullo de 2008 pola que se aproban as bases que rexerán a convocatoria de bolsas destinadas á realización de prácticas nos centros de atención a menores dependentes da Vicepresidencia da Igualdade e do Benestar.
VICEPRESIDENCIA DA IGUALDADE E DO BENESTAR — III. OUTRAS DISPOSICIÓNS — 20/08/2008

Advertido un erro na orde antes citada, publicada no Diario Oficial de Galicia nº 146, do 30 de xullo de 2008, é necesario facer a seguinte corrección:
Na páxina 14.625, no ANEXO II, elimínase a referencia ao Centro de Menores de Marín e, polo tanto, no número total de prazas do mesmo anexo onde di «36» debe dicir «35».
DECRETO 171/2008, do 17 de xullo, polo que se aproba a bandeira do Concello de Xunqueira de Espadanedo (Ourense).
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 19/08/2008

O Concello de Xunqueira de Espadanedo considerou conveniente organizar correctamente a súa bandeira municipal para perpetuala con simboloxía adecuada e conforme as normas de heráldica. Para iso, e de acordo coas facultades que lle confiren as disposicións legais vixentes, elevou o informe histórico-heráldico, coa correspondente proposta de representación gráfica da súa insignia, para a aprobación definitiva desta.
A competencia exclusiva en materia de adopción, modificación ou rehabilitación dos emblemas heráldicos e bandeiras dos concellos e doutras entidades locais, correspóndelle á Comunidade Autónoma galega, segundo o disposto polo artigo 27.2º do Estatuto de autonomía de Galicia.
O expediente tramitouse conforme as normas de procedemento establecidas na Lei 7/1985, do 2 de abril, reguladora das bases de réxime local; Lei 5/1997, do 22 de xullo de Administración local de Galicia; no Regulamento de organización, funcionamento e réxime xurídico das corporacións locais, aprobado polo Real decreto 2568/1986, do 28 de novembro; e mais no Decreto 369/1998, do 10 de decembro, polo que se regula a composición e funcións da Comisión de Heráldica da Xunta de Galicia, modificado polo Decreto 73/2006, do 20 de abril.
Na súa virtude, visto o informe emitido pola Comisión de Heráldica da Xunta de Galicia e por proposta do conselleiro de Presidencia, Administracións Publicas e Xustiza, e logo de deliberación do Consello da Xunta de Galicia, na súa reunión do día dezasete de xullo de dous mil oito,
DISPOÑO:
Artigo único.-Aprobar a bandeira do Concello de Xunqueira de Espadanedo, que figura como anexo, organizada do seguinte xeito:
En pano de azul unha banda xaquelada de trece e dúas ordes de branco e de vermello, acompañada dun xunco en cada oco.
Santiago de Compostela, dezasete de xullo de dous mil oito.
Emilio Pérez Touriño
Presidente
José Luis Méndez Romeu
Conselleiro de Presidencia, Administracións Públicas e Xustiza
ANEXO
Xunqueira de Espadanedo-Bandeira
Ver referencia pdf "15900D006P018.PDF"
DECRETO 170/2008, do 17 de xullo, polo que se aproba o escudo do Concello de Forcarei (Pontevedra).
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 19/08/2008

O Concello de Forcarei (Pontevedra) considerou conveniente organizar correctamente o seu escudo municipal para perpetualo con simboloxía adecuada e conforme as normas de heráldica. Para iso, e de acordo coas facultades que lle confiren as disposicións legais vixentes, elevou o informe histórico-heráldico, coa correspondente proposta de representación gráfica do escudo, para a aprobación definitiva deste.
A competencia exclusiva en materia de adopción modificación ou rehabilitación dos emblemas heráldicos e bandeiras dos concellos e doutras entidades locais, correspóndelle á Comunidade Autónoma galega, segundo o disposto polo artigo 27.2º do Estatuto de autonomía de Galicia.
O expediente tramitouse conforme as normas de procedemento establecidas na Lei 7/1985, do 2 de abril, reguladora das bases de réxime local; Lei 5/1997, do 22 de xullo, de Administración local de Galicia; no Regulamento de organización, funcionamento e réxime xurídico das corporacións locais, aprobado polo Real decreto 2568/1986, do 28 de novembro; e máis no Decreto 369/1998, do 10 de decembro, polo que se regula a composición e funcións da Comisión de Heráldica da Xunta de Galicia, modificado polo Decreto 73/2006, do 20 de abril.
Na súa virtude, visto o informe emitido pola Comisión de Heráldica da Xunta de Galicia e por proposta do conselleiro de Presidencia, Administracións Publicas e Xustiza, e logo da deliberación do Consello da Xunta de Galicia, na súa reunión do día dezasete de xullo de dous mil oito,
DISPOÑO:
Artigo único.-Aprobar o escudo do Concello de Forcarei, que figura como anexo, organizado do seguinte xeito:
En campo de azur, unha montaña de ouro de tres cumes, terrasada de sinople con dúas faixas ondadas de prata; superada de dúas espigas de centeo de ouro en aspa e unha roca alta de prata no centro, acompañadas dun fuso alto a cada lado; bordura de sinople cargada de trece abellas de ouro; ao timbre, coroa real pechada.
Santiago de Compostela, dezasete de xullo de dous mil oito.
Emilio Pérez Touriño
Presidente
José Luis Méndez Romeu
Conselleiro de Presidencia, Administracións Públicas e Xustiza
ANEXO
Forcarei-Escudo
Ver referencia pdf "15900D003P016.PDF"
DECRETO 176/2008, do 17 de xullo, polo que se aproba a bandeira do Concello dos Blancos (Ourense).
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 20/08/2008

O Concello dos Blancos considerou conveniente organizar correctamente a súa bandeira municipal para perpetuala con simboloxía adecuada e conforme as normas de heráldica. Para iso, e de acordo coas facultades que lle confiren as disposicións legais vixentes, elevou o informe histórico-heráldico, coa correspondente proposta de representación gráfica do emblema, para a súa aprobación definitiva.
A competencia exclusiva en materia de adopción, modificación ou rehabilitación dos emblemas heráldicos e bandeiras dos concellos e doutras entidades locais, correspóndelle á Comunidade Autónoma galega, segundo o disposto polo artigo 27.2º do Estatuto de autonomía de Galicia.
O expediente tramitouse conforme as normas de procedemento establecidas na Lei 7/1985, do 2 de abril, reguladora das bases de réxime local; Lei 5/1997, do 22 de xullo, de Administración local de Galicia; no Regulamento de organización, funcionamento e réxime xurídico das corporacións locais, aprobado polo Real decreto 2568/1986, do 28 de novembro; e mais no Decreto 369/1998, do 10 de decembro, polo que se regula a composición e funcións da Comisión de Heráldica da Xunta de Galicia, modificado polo Decreto 73/2006, do 20 de abril.
Na súa virtude, visto o informe emitido pola Comisión de Heráldica da Xunta de Galicia e por proposta do conselleiro de Presidencia, Administracións Publicas e Xustiza, e logo de deliberación do Consello da Xunta de Galicia na súa reunión do día dezasete de xullo de dous mil oito,
DISPOÑO:
Artigo único.
Aprobar a bandeira do Concello dos Blancos, que figura como anexo, organizada do seguinte xeito:
Pano de verde; e triángulo de dous terzos da hasta de branco, cunha loba en vermello.
Santiago de Compostela, dezasete de xullo de dous mil oito.
Emilio Pérez Touriño
Presidente
José Luis Méndez Romeu
Conselleiro de Presidencia, Administracións Públicas e Xustiza
ANEXO
Os Blancos-Bandeira
Ver referencia pdf "16000D007P017.PDF"
DECRETO 177/2008, do 17 de xullo, polo que se aproba o escudo do Concello dos Blancos (Ourense).
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 20/08/2008

O Concello dos Blancos (Ourense) considerou conveniente organizar correctamente o seu escudo municipal para perpetualo con simboloxía adecuada e conforme as normas de heráldica. Para iso, e de acordo coas facultades que lle confiren as disposicións legais vixentes, elevou o informe histórico-heráldico, coa correspondente proposta de representación gráfica do seu escudo, para a súa aprobación definitiva.
A competencia exclusiva en materia de adopción, modificación ou rehabilitación dos emblemas heráldicos e bandeiras dos concellos e doutras entidades locais correspóndelle á Comunidade Autónoma galega, segundo o disposto polo artigo 27.2º do Estatuto de autonomía de Galicia.
O expediente tramitouse conforme as normas de procedemento establecidas na Lei 7/1985, do 2 de abril, reguladora das bases de réxime local; Lei 5/1997, do 22 de xullo, de Administración local de Galicia; no Regulamento de organización, funcionamento e réxime xurídico das corporacións locais, aprobado polo Real decreto 2568/1986, do 28 de novembro; e no Decreto 369/1998, do 10 de decembro, polo que se regula a composición e funcións da Comisión de Heráldica da Xunta de Galicia, modificado polo Decreto 73/2006, do 20 de abril.
Na súa virtude, visto o informe emitido pola Comisión de Heráldica da Xunta de Galicia e por proposta do conselleiro de Presidencia, Administracións Publicas e Xustiza, e logo da deliberación do Consello da Xunta de Galicia na súa reunión do día dezasete de xullo de dous mil oito,
DISPOÑO:
Artigo único.
Aprobar o escudo do Concello dos Blancos, que figura como anexo, organizado do seguinte xeito:
En campo de sinople, entado en punta de prata cargado dunha loba de goles.
Santiago de Compostela, dezasete de xullo de dous mil oito.
Emilio Pérez Touriño
Presidente
José Luis Méndez Romeu
Conselleiro de Presidencia, Administracións Públicas e Xustiza
ANEXO
Os Blancos-Escudo
Ver referencia pdf "16000D009P018.PDF"
DECRETO 163/2008, do 17 de xullo, polo que se modifica o nome do Complexo Hospitalario Juan Canalejo polo de Complexo Hospitalario Universitario A Coruña.
CONSELLERÍA DE SANIDADE — III. OUTRAS DISPOSICIÓNS — 05/08/2008

En virtude do Real decreto 1679/1991, do 28 de decembro, sobre traspaso á Comunidade Autónoma de Galicia das funcións e servizos do Instituto Nacional da Saúde, efectuouse á Comunidade Autónoma galega o traspaso do Complexo Hospitalario Juan Canalejo-Oza. Unha vez efectuado este traspaso, o dito complexo hospitalario mantivo ata o día de hoxe a denominación orixinaria.
Transcorridos case dezasete anos desde o traspaso, a Consellería de Sanidade considera oportuno proceder ao cambio da designación do dito centro recollendo o nome da cidade, coa finalidade de homoxeneizar as denominacións dos complexos hospitalarios e ao mesmo tempo abandonar unha cualificación non ligada aos valores democráticos introducidos pola Constitución do 27 de decembro de 1978, na liña establecida pola Lei 52/2007, do 26 de decembro, pola que se recoñecen e amplían dereitos e se establecen medidas en favor dos que padeceron persecución ou violencia durante a guerra civil e a ditadura, que senta as bases para que os poderes públicos leven a cabo políticas dirixidas ao fomento da memoria democrática.
Na súa virtude, por proposta da conselleira de Sanidade e logo da deliberación do Consello da Xunta de Galicia na súa reunión do dezasete de xullo de dous mil oito
DISPOÑO:
Artigo único.-O Complexo Hospitalario Juan Canalejo pasa a denominarse Complexo Hospitalario Universitario A Coruña e o Hospital Juan Canalejo pasará a ter a denominación de Hospital A Coruña.
Santiago de Compostela, dezasete de xullo de dous mil oito.
Emilio Pérez Touriño
Presidente
María José Rubio Vidal
Conselleira de Sanidade
RESOLUCIÓN do 23 de xullo de 2008, da Dirección Xeral de Industria, Enerxía e Minas, pola que se modifica a do 8 de febreiro pola que se convocan exames ordinarios para a obtención de carnés profesionais no ano 2008.
CONSELLERÍA DE INNOVACIÓN E INDUSTRIA — III. OUTRAS DISPOSICIÓNS — 05/08/2008

Na Resolución do 8 de febreiro de 2008, da Dirección Xeral de Industria, Enerxía e Minas, pola que se convocan exames ordinarios para a obtención de carnés profesionais no ano 2008 (DOG nº 55, do 18 de marzo) desígnanse os membros dos tribunais cualificadores.
Como consecuencia de cambios no persoal adscrito a esta dirección xeral, é necesario nomear un novo secretario e suplente no tribunal nº 6 (instalador e conservador-reparador frigorista).
De acordo co que antecede e no exercicio das competencias que teño atribuídas,
RESOLVO:
Modificar a composición do tribunal nº 6 (instalador e conservador-reparador frigorista), de tal forma que queda como se indica a continuación:
Tribunal nº 6.
Presidente: Juan Llorente Carazo.
Suplente: Antonio de la Hera Roldán.
Secretaria: Carmen Mirás Mosquera.
Suplente: José Ramón Vázquez Rodríguez.
Vogal A Coruña: Roberto Osé Otero.
Vogal suplente: Isidoro Martínez Arca.
Vogal Lugo: Fernando López García.
Vogal suplente: Alberto Mena Rodríguez.
Vogal Ourense: Alfonso Tomás Paz Doniz.
Vogal suplente: Juan Ramón Velasco González.
Vogal Pontevedra: Gaspar Castaño Díaz.
Vogal suplente: Francisco Sánchez-Ulloa Villar.
Contra esta resolución, que non pon fin á vía administrativa, poderá interpoñerse recurso de alzada ante o conselleiro de Innovación e Industria no prazo dun mes desde a súa publicación.
Santiago de Compostela, 23 de xullo de 2008.
Anxo Ramón Calvo Silvosa
Director xeral de Industria, Enerxía e Minas
RESOLUCIÓN do 16 de xuño de 2008 pola que se lles dá publicidade aos beneficiarios das axudas concedidas para a conservación e a restauración de bens do patrimonio etnográfico de Galicia.
CONSELLERÍA DE CULTURA E DEPORTE — III. OUTRAS DISPOSICIÓNS — 05/08/2008

Esta consellería resolveu a publicación da relación de axudas que se especifican no anexo, concedidas no ano 2008, ao abeiro da Orde do 31 de marzo de 2008, da Consellería de Cultura e Deporte, pola que se establecen as bases reguladoras que rexerán axudas destinadas a actividades de fomento para a conservación e a restauración de bens do patrimonio etnográfico de Galicia.
Estas axudas financianse con cargo á aplicación orzamentaria 12.03.433A.781.0 da Lei de orzamentos xerais da Comunidade Autónoma de Galicia do ano 2008.
O que se fai público para xeral coñecemento.
Santiago de Compostela, 16 de xuño de 2008.
Ánxela Bugallo Rodríguez
Conselleira de Cultura e Deporte
Ver referencia pdf "15000D008P019.PDF"
ORDE do 23 de xullo de 2008 pola que se resolve a concesión de subvencións ás Agrupacións de Voluntarios de Protección Civil.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 05/08/2008

Por Orde do 28 de decembro de 2007 (DOG nº 1, do 2 de xaneiro de 2008), a Consellería de Presidencia, Administracións Públicas e Xustiza anunciou normas que regulan o réxime de subvencións ás agrupacións de voluntarios de protección civil.
Vista a proposta de resolución da comisión avaliadora, en aplicación do artigo 7 da Orde do 28 de decembro de 2007,
RESOLVO:
Primeiro.-Conceder con cargo á aplicación 06.07. 213A.481.2 e 06.07.212A.460.0 dos orzamentos xerais da Comunidade Autónoma de Galicia para o ano 2008 as subvencións que se relacionan no anexo.
Segundo.-Notificarlle o contido desta resolución ás agrupacións beneficiarias, especificando as condicións particulares que deberán cumprir.
Terceiro.-Contra esta resolución, que esgota a vía administrativa, poderase interpoñer recurso de reposición ante este mesmo órgano, no prazo dun mes, ou recurso contencioso-administrativo ante a Sala do Contencioso-Administrativo do Tribunal Superior de Xustiza de Galicia, no prazo de dous meses contados a partir do seguinte ao da publicación desta orde.
En todo caso, non se poderá interpoñer recurso contencioso-administrativo ata que sexa resolto expresamente ou se produza a desestimación presunta do recurso de reposición.
Santiago de Compostela, 23 de xullo de 2008.
José Luis Méndez Romeu
Conselleiro de Presidencia, Administracións Públicas e Xustiza
Ver referencia pdf "15000D003P011.PDF"
Ver referencia pdf "15000D004P013.PDF"
RESOLUCIÓN do 23 de xullo de 2008, da Dirección Xeral de Industria, Enerxía e Minas, pola que se modifica a do 8 de febreiro pola que se convocan exames ordinarios para a obtención do carné profesional de operador de guindastre torre no ano 2008.
CONSELLERÍA DE INNOVACIÓN E INDUSTRIA — III. OUTRAS DISPOSICIÓNS — 05/08/2008

Na Resolución do 8 de febreiro de 2008, da Dirección Xeral de Industria, Enerxía e Minas, pola que se convocan exames ordinarios para a obtención do carné profesional de operador de guindastre torre no ano 2008 (DOG nº 37, do 21 de febreiro) establécese que o exame correspondente á convocatoria de novembro terá lugar o día 27 de novembro de 2008, rematando o prazo de presentación de solicitudes o día 15 de setembro de 2008.
Con posterioridade á publicación da devandita resolución convocouse un exame extraordinario para a obtención do carné de operador de guindastre torre o 15 de setembro de 2008.
Debido á coincidencia nas datas, é necesario modificar a finalización do prazo de presentación de solicitudes para a convocatoria de novembro.
De acordo co que antecede e no exercicio das competencias que teño atribuídas,
RESOLVO:
Modificar a finalización do prazo de presentación de solicitudes para a convocatoria de novembro, que rematará o 3 de outubro de 2008.
Contra esta resolución, que non pon fin á vía administrativa, poderá interpoñerse recurso de alzada ante o conselleiro de Innovación e Industria no prazo dun mes desde a súa publicación.
Santiago de Compostela, 23 de xullo de 2008.
Anxo Ramón Calvo Silvosa
Director xeral de Industria, Enerxía e Minas